รายงานการประชุมสภาเทศบาลตำบลพลวง
สมัยสามัญ สมัยที่ ๑ ครั้งที่ ๑ ประจำปี ๒๕๖๓
วันที่ ๑๒ กุมภาพันธ์ ๒๕๖๓
ณ ห้องประชุมสำนักงานเทศบาลตำบลพลวง

รายชื่อผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑.
๒.
๓.
๔.
๕.
๖.
๗.
๘.
๙.
๑๐.

	นายกาหลง สุขโข
นางเยาวเรศ สนั่นวงศ์
นางสาวบังอร   อยู่ในธรรม
นายปริภัทร หิรัญ
นายชำนิ สิงขรบาท
นายวิชา วงษ์สารสิน
นางสาววิภารัตน์ นิยมรัตน์
นายทินกฤต มาประจักษ์
นายณัฐพล บุญทับ
นางสาวอัมพร ภูแก้ว
	ประธานสภาเทศบาล
รองประธานสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
หน.ฝ่ายอำนวยการ/รก.หัวหน้าสำนักปลัด/เลขานุการสภาเทศบาล
	กาหลง สุขโข
เยาวเรศ สนั่นวงศ์
บังอร อยู่ในธรรม
ปริภัทร หิรัญ
ชำนิ สิงขรบาท
วิชา วงษ์สารสิน
วิภารัตน์ นิยมรัตน์
ทินกฤต มาประจักษ์
ณัฐพล บุญทับ
อัมพร ภูแก้ว
	



รายชื่อผู้เข้าร่วมการประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑.
๒.
๓.
๔.
๕.
๖.
๗.
๘.
	นายวันชัย อิงขนร
นายประมวล สุมิตร
นายณัทณพงศ์ อินทอง
นายศิรพงษ์ เผื่อนประไพ
นายภัทรเดช พวงแก้ว
นายภานุพันธ์ จินาวรณ์
นายวิชชุ ใจตรง
นางประภาพร ภิรมย์ชม

	นายกเทศมนตรีตำบลพลวง
รองนายกเทศมนตรี
รองนายกเทศมนตรี
เลขานุการนายกเทศมนตรี
ผู้อำนวยการกองช่าง
นักวิชาการศึกษา
นักวิเคราะห์นโยบายและแผน
นักจัดการงานทั่วไป


	วันชัย อิงขนร
ประมวล สุมิตร
ณัทณพงศ์ อินทอง
ศิรพงษ์ เผื่อนประไพ
ภัทรเดช พวงแก้ว
ภานุพันธ์ จินาวรณ์
วิชชุ ใจตรง
ประภาพร ภิรมย์ชม

	



รายชื่อผู้ไม่มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑.
๒.
	นายจารึก สุขโข
นางสาวพรชญา ศรีแก้ว
	สมาชิกสภาเทศบาล
สมาชิกสภาเทศบาล
	-
-
	ลากิจ
ลากิจ




-๒-

เวลา ๐๙.๐๐ น.		เปิดประชุม
			นายกาหลง สุขโข ประธานสภาเทศบาลตำบลพลวง ทำหน้าที่ประธานในที่ประชุมเพื่อพิจารณาข้อราชการตามระเบียบวาระการประชุม
ระเบียบวาระที่ ๑	เรื่องประธานแจ้งให้ที่ประชุมทราบ
	ไม่มี

ระเบียบวาระที่ ๒	เรื่อง รับรองรายงานการประชุมสภาเทศบาลตำบลพลวง สมัยวิสามัญ สมัยที่ ๓
ครั้งที่ ๑ ประจำปี ๒๕๖๒ โดยการยกมือ
ที่ประชุม	มีมติรับรอง

ระเบียบวาระที่ ๓	เรื่องแจ้งเพื่อทราบ
	ไม่มี

ระเบียบวาระที่ ๔	เรื่องเสนอเพื่อพิจารณา
	๔.๑ ญัตติที่ ๑/2563
	เรื่อง ขอเสนอญัตติ การแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2563 จำนวน 1 รายการ ค่าจัดซื้อโต๊ะคอมพิวเตอร์          จำนวน 1 ตัว เป็นเงิน 5,000 บาท
ประธาน	ขอเชิญนายกเทศมนตรีฯ ชี้แจงรายละเอียดต่อที่ประชุมทราบ
นายกเทศมนตรี			ตามที่ เทศบาลตำบลพลวงได้ประกาศใช้เทศบัญญัติ เรื่อง งบประมาณรายจ่ายประจำปีงบประมาณ พ.ศ.๒๕๖๓ เมื่อวันที่ ๒๘ ตุลาคม พ.ศ.๒๕๖๒ ไปแล้วนั้น เนื่องจากตามแผนการดำเนินงานประจำปีงบประมาณ พ.ศ.๒๕๖๓ อยู่ในห้วงของการดำเนินการจัดซื้อครุภัณฑ์ ซึ่งพบว่ามีรายการที่ไม่สามารถจัดซื้อได้ จำเป็นต้องเปลี่ยนแปลงคำชี้แจงประกอบงบประมาณรายจ่าย เพื่อให้สามารถดำเนินการจัดซื้อและสามารถเบิกจ่ายได้ตามระเบียบที่กำหนดไว้ จึงมีความจำเป็นต้องแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ    พ.ศ.๒๕๖๓ เพื่อให้การดำเนินงานเป็นไปด้วยความเรียบร้อย และบรรลุตามวัตถุประสงค์ โดยมีรายละเอียด ดังนี้
	ข้อความเดิม
			แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน รายการ โต๊ะคอมพิวเตอร์ เพื่อจ่าย เป็นค่าจัดซื้อโต๊ะคอมพิวเตอร์ จำนวน ๑ ตัว เป็นเงิน ๕,๐๐๐ บาท
	มีคุณลักษณะ
(1) มี ๒ ลิ้นชักข้าง
(2) มีรางคีย์บอร์ด
(3) ขาเหล็กตัวแอล


-๓-

จัดซื้อตามราคาท้องตลาด เนื่องจากไม่มีในบัญชีมาตรฐานครุภัณฑ์
· ถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.
๒๕๖๐
· ถือปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหาร
พัสดุภาครัฐ พ.ศ.๒๕๖๐
· ปรากฏในแผนพัฒนาท้องถิ่น (พ.ศ.๒๕๖๑ – ๒๕๖๕) หน้า ๑๓๙

ข้อความใหม่
			แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน รายการ โต๊ะคอมพิวเตอร์ เพื่อจ่าย เป็นค่าจัดซื้อโต๊ะคอมพิวเตอร์ จำนวน ๑ ตัว เป็นเงิน ๕,๐๐๐ บาท
	มีคุณลักษณะ
(1) มี ๑ ลิ้นชัก
(2) มี ๑ บานปิด – เปิด
(3) มีรางคีย์บอร์ด
จัดซื้อตามราคาท้องตลาด เนื่องจากไม่มีในบัญชีมาตรฐานครุภัณฑ์
· ถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.
๒๕๖๐
· ถือปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหาร
พัสดุภาครัฐ พ.ศ.๒๕๖๐
· ปรากฏในแผนพัฒนาท้องถิ่น (พ.ศ.๒๕๖๑ – ๒๕๖๕) หน้า ๑๓๙
จึงขออนุมัติต่อที่ประชุมสภาเทศบาล ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และที่แก้ไขเพิ่มเติมถึง (ฉบับที่ ๓) พ.ศ.๒๕๔๓ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น
ที่ประชุม	รับทราบ
ประธาน	มีสมาชิกสภาเทศบาลท่านใด สอบถามหรือเพิ่มเติมอีกหรือไม่
ที่ประชุม	ไม่มี
ประธาน		ขอมติจากที่ประชุมสภาเทศบาล ในการพิจารณาขออนุมัติการแก้ไขเปลี่ยนแปลง     คำชี้แจงงบประมาณรายจ่ายประจำปีงบประมาณ พ.ศ.๒๕๖๓ แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน รายการ โต๊ะคอมพิวเตอร์ เพื่อจ่าย เป็นค่าจัดซื้อโต๊ะคอมพิวเตอร์ จำนวน ๑ ตัว    เป็นเงิน ๕,๐๐๐ บาท 
	มีคุณลักษณะ
(1) มี ๑ ลิ้นชัก
(2) มี ๑ บานปิด – เปิด
-๔-

(3) มีรางคีย์บอร์ด
โดยการยกมือ
ที่ประชุม	มีมติอนุมัติเป็นเอกฉันท์

	๔.๒ เรื่อง การกำหนดสมัยประชุมสภาเทศบาลตำบลพลวง สมัยสามัญ สมัยที่ ๒,๓,๔ ประจำปี ๒๕๖๓ และสมัยที่ ๑ ประจำปี ๒๕๖๔			
ประธาน	ขอเชิญเลขานุการสภาเทศบาลฯ ชี้แจงรายละเอียดต่อที่ประชุม
เลขานุการสภาเทศบาล		ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติม (ฉบับที่ ๒) พ.ศ. ๒๕๔๔ ข้อ ๒๑ กำหนดให้ในปีหนึ่งๆ มีสมัยประชุมสามัญสี่สมัย โดยให้สภาเทศบาลกำหนดว่าการประชุมสมัยสามัญประจำปีแต่ละสมัยในปีนั้นจะเริ่มเมื่อใดแต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรก ของปีถัดไป และมีกำหนดกี่วัน โดยสมัยประชุมสามัญสมัยหนึ่ง ๆ ให้มีกำหนดไม่เกินสามสิบวัน เพื่อให้การดำเนินการเป็นไปตามระเบียบที่กำหนดไว้ ขอให้ที่ประชุมเสนอกำหนดสมัยประชุมสมัยสามัญ สมัยที่ ๒,๓,๔, ประจำปี ๒๕๖๓ และสมัยที่ ๑ ประจำปี ๒๕๖๔ โดยให้มีผู้เสนอ ๑ คน และผู้รับรอง ๒ คน
นายชำนิ สิงขรบาท	เสนอการประชุมสภาเทศบาลสมัยสามัญ สมัยที่ ๒ ประจำปี ๒๕๖๓
(สมาชิกสภาเทศบาล)	ระหว่างวันที่ ๑ – ๓๐ พฤษภาคม ๒๕๖๓ โดยมีนางสาววิภารัตน์ นิยมรัตน์และ    นายวิชา วงษ์สารสิน เป็นผู้รับรอง
ประธาน	มีสมาชิกสภาเทศบาลคนใดเสนอเพิ่มเติมหรือไม่
ที่ประชุม	ไม่มี
ประธาน	ขอมติในที่ประชุม โดยการยกมือ
ที่ประชุม	มีมติเห็นชอบ
นางสาววิภารัตน์ นิยมรัตน์ เสนอการประชุมสภาเทศบาลสมัยสามัญ สมัยที่ ๓ ประจำปี ๒๕๖๓
(สมาชิกสภาเทศบาล)	ระหว่างวันที่ ๑ – ๓๐ สิงหาคม ๒๕๖๓ โดยมีนางสาวบังอร อยู่ในธรรม  และ
	นายณัฐพล บุญทับ เป็นผู้รับรอง
ประธาน  	มีสมาชิกเทศบาลคนใดเสนอเพิ่มเติมหรือไม่
ที่ประชุม    	ไม่มี
ประธาน	ขอมติในที่ประชุม โดยการยกมือ
ที่ประชุม	มีมติเห็นชอบ
นายวิชา วงษ์สารสิน	เสนอการประชุมสภาเทศบาลสมัยสามัญ สมัยที่ ๔ ประจำปี ๒๕๖๓
(สมาชิกสภาเทศบาล)   	ระหว่างวันที่ ๒๖ ตุลาคม– ๒๔ พฤศจิกายน ๒๕๖๓ โดยมีนายชำนิ สิงขรบาท    และนายทินกฤต มาประจักษ์ เป็นผู้รับรอง
ประธาน 	มีสมาชิกสภาเทศบาลคนใดเสนอเพิ่มเติมหรือไม่
ที่ประชุม	ไม่มี


-๕-

ประธาน	ขอมติในที่ประชุม โดยการยกมือ
ที่ประชุม	มีมติเห็นชอบ
นายปริภัทร หิรัญ	เสนอการประชุมสภาเทศบาลสมัยสามัญ สมัยที่ ๑ ประจำปี ๒๕๖๔
(สมาชิกสภาเทศบาล)  	ระหว่างวันที่ ๑ กุมภาพันธ์ – ๒ มีนาคม ๒๕๖๔ โดยมีนางเยาวเรศ สนั่นวงศ์ และ
นายวิชา วงษ์สารสิน เป็นผู้รับรอง
ประธาน  	มีสมาชิกสภาเทศบาลคนใดเสนอเพิ่มเติมหรือไม่
ที่ประชุม	ไม่มี
ประธาน	ขอมติในที่ประชุม โดยการยกมือ
ที่ประชุม	มีมติเห็นชอบ
ประธาน  	ขอสรุปการกำหนดสมัยประชุมสภาเทศบาล สมัยสามัญประจำปี ดังนี้
สมัยสามัญ สมัยที่ ๒ ประจำปี ๒๕๖๓ ระหว่างวันที่ ๑ – ๓๐ พฤษภาคม ๒๕๖๓
	สมัยสามัญ สมัยที่ ๓ ประจำปี ๒๕๖๓ ระหว่างวันที่ ๑ – ๓๐ สิงหาคม ๒๕๖๓
	สมัยสามัญ สมัยที่ ๔ ประจำปี ๒๕๖๓ ระหว่างวันที่ ๒๖ ตุลาคม– ๒๔ พฤศจิกายน๒๕๖๓
	สมัยสามัญ สมัยที่ ๑ ประจำปี ๒๕๖๔ ระหว่างวันที่ ๑ กุมภาพันธ์ – ๒ มีนาคม
	๒๕๖๔
ที่ประชุม 	รับทราบ		
ระเบียบวาระที่ ๕	เรื่องอื่น ๆ
	๕.๑  การร่วมงานวันท้องถิ่นไทย ประจำปี ๒๕๖๓
ประธาน	ขอเชิญนายกเทศมนตรีฯ ชี้แจงต่อที่ประชุมทราบ
นายกเทศมนตรี 		ด้วยคณะรัฐมนตรีมีมติเมื่อวันที่ ๒๒ มิถุนายน ๒๕๕๓ เห็นชอบตามที่กระทรวงมหาดไทย เสนอกำหนดให้วันที่ ๑๘ มีนาคม ของทุกปี เป็น “วันท้องถิ่นไทย” เพื่อรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ได้ทรงมีพระบรมราชโองการให้ยกฐานะตำบลท่าฉลอมขึ้นเป็นสุขาภิบาลท่าฉลอม เมื่อวันที่ ๑๘ มีนาคม ๒๔๔๘ ซึ่งเป็นจุดเริ่มต้นของการกระจายอำนาจการปกครองให้แก่ประชาชน และเป็นการถือกำเนิดขององค์กรปกครองส่วนท้องถิ่น   ครั้งแรกในประเทศไทย กรมส่งเสริมการปกครองท้องถิ่น พิจารณาเห็นว่า เพื่อเป็นการรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว และเพื่อให้ประชาชน ได้เห็นความสำคัญของการปกครองส่วนท้องถิ่น อันเป็นรากฐานของการปกครองในระบอบประชาธิปไตย ตลอดจนเป็นการเสริมสร้างขวัญและกำลังใจแก่ผู้บริหาร สมาชิกสภา ข้าราชการ พนักงานและลูกจ้างในสังกัดองค์กรปกครองส่วนท้องถิ่นทั่วประเทศ จึงขอให้จังหวัดดำเนินการดังนี้
1. จัดพิธีถวายราชสักการะ และกล่าวถวายราชสดุดี พระบาทสมเด็จพระจุลจอม
เกล้าเจ้าอยู่หัว ประจำปี ๒๕๖๓  ในวันพุธที่ ๑๘ มีนาคม ๒๕๖๓   ณ ศาลากลาง

จังหวัด หรือสถานที่อื่นตามความเหมาะสม โดยเชิญผู้บริหาร สมาชิกสภา ข้าราชการ พนักงานส่วนท้องถิ่น ลูกจ้างและประชาชน เข้าร่วมพิธีโดยมีศูนย์กลางการจัดงานที่ ลานพระบรมราชานุสาวรีย์ รัชกาลที่ ๕ วัดสุทธิวาตวราราม            (วัดช่องลม) ตำบลท่าฉลอม อำเภอเมืองสมุทรสาคร จังหวัดสมุทรสาคร
2. จัดนิทรรศการแสดงผลงานขององค์กรปกครองส่วนท้องถิ่น จัดกิจกรรม
สาธารณประโยชน์การให้บริการประชาชน หรือกิจกรรมอื่น ๆ ตามความเหมาะสมในแต่ละพื้นที่ ทั้งนี้ให้คำนึงถึงกระบวนการมีส่วนร่วม ของประชาชน และความสมานฉันท์ของประชาชนเป็นสำคัญ
เทศบาลตำบลพลวง มีผู้เข้าร่วมพิธีดังกล่าว คือ นายกเทศมนตรี ประธานสภาเทศบาล และรองประธานสภาเทศบาล ในวันที่ ๑๘ มีนาคม ๒๕๖๓ ณ หน้าศาลากลางจังหวัดจันทบุรี การแต่งกาย ชุดกากีแขนยาว  มอบหมายให้งานบริหารทั่วไปจัดเตรียมพานพุ่มดอกไม้สด และขอเชิญชวนสมาชิกสภาเทศบาลทุกท่านเข้าร่วมกิจกรรมจิตอาสาหลังจากเข้าร่วมพิธีเสร็จสิ้นแล้ว โดยมีกิจกรรมเก็บขยะ ตัดแต่งกิ่งไม้ ตัดหญ้า บริเวณสวนสาธารณะหนองเต่า หน้าสำนักงานเทศบาลตำบลพลวง    การแต่งกาย ชุดจิตอาสา
ที่ประชุม		รับทราบ
	๕.๒  โครงการส่งเสริมให้ความรู้เกี่ยวกับการป้องกันการทุจริตและโปร่งใส
ประธาน	ขอเชิญเจ้าหน้าที่ที่รับผิดชอบโครงการ ชี้แจงรายละเอียดต่อที่ประชุมทราบ
นางสาวอัมพร ภูแก้ว		เทศบาลตำบลพลวง ได้จัดทำโครงการส่งเสริมให้ความรู้เกี่ยวกับการ
(หัวหน้าฝ่ายอำนวยการ)	ป้องกันการทุจริตและโปร่งใส โดยมีวัตถุประสงค์เพื่อเสริมสร้างให้คณะผู้บริหารท้องถิ่น สมาชิกสภา พนักงานเทศบาลและพนักงานจ้างในสังกัด มีจิตสำนึก ค่านิยมและวัฒนธรรมเรื่องความซื่อสัตย์สุจริต ส่งผลให้หน่วยงานปลอดการทุจริตคอร์รัปชั่นมุ่งสู่การเป็นองค์กรที่ใสสะอาด และเพื่อเสริมสร้างพฤติกรรมและวิธีการทำงานที่สุจริตโปร่งใสของหน่วยงานองค์กรภาครัฐ ในวันที่ ๑๓  - ๑๔ กุมภาพันธ์ ๒๕๖๓ ณ ห้องประชุมสำนักงานเทศบาลตำบลพลวง  และศึกษาดูงานนอกสถานที่ ณ พิพิธภัณฑ์ต้านโกง สำนักงาน ป.ป.ช.กรุงเทพมหานคร เป้าหมายผู้เข้าอบรม จำนวน ๔๐ คน เทศบาลตำบลพลวง ได้ประสานวิทยากรจากสำนักงาน ป.ป.ช.ประจำจังหวัดจันทบุรี เพื่อให้ความรู้แก่ผู้เข้าร่วมโครงการ ในวันที่ ๑๓ กุมภาพันธ์ ๒๕๖๓ และศึกษาดูงานเรื่อง ส่งเสริมให้ความรู้เกี่ยวกับการป้องกันการทุจริตและโปร่งใส ณ พิพิธภัณฑ์ต้านโกง สำนักงาน ป.ป.ช. กรุงเทพมหานคร ในวันที่ ๑๔ กุมภาพันธ์ ๒๕๖๓ จึงขอเชิญทุกท่านเข้าร่วมโครงการดังกล่าว
ที่ประชุม		รับทราบ
			๕.๓ ปัญหาเรื่องน้ำประปาไม่ไหลและตกตะกอน
นางเยาวเรศ สนั่นวงศ์		ประชาชนในพื้นที่หมู่ที่ ๑๐ ตำบลพลวง ได้รับความเดือดร้อนเรื่อง
(รองประธานสภาเทศบาล) น้ำประปาไม่ไหลและตกตะกอน ทำให้ส่งผลกระทบต่อการดำรงชีวิตประจำวัน

และการประกอบอาชีพต่าง ๆ ทำให้ประชาชนประสบปัญหาดังกล่าวบ่อยครั้ง จึงขอฝากผู้บริหารเข้าไปตรวจสอบ และดำเนินการแก้ไข
นายกเทศมนตรี 		เทศบาลตำบลพลวง มีเจ้าหน้าที่ที่รับผิดชอบงานผลิตน้ำประปา ได้ดูแลน้ำประปาเป็นประจำทุกวัน แต่จากปัญหาน้ำประปาไม่ไหลที่ประชาชนได้รับผลกระทบที่ผ่านมา เกิดจากในพื้นที่บางจุดเกิดปัญหาท่อประปาแตก ต้องให้เจ้าหน้าที่กองช่างรีบดำเนินการให้แล้วเสร็จ เพื่อแก้ไขปัญหาความเดือดร้อนของประชาชน และอาจส่งผลมาจากเข้าสู่หน้าแล้งทำให้ระบบหรือการควบคุมน้ำประปาตกตะกอน ซึ่งทำให้ไม่เป็นไปตามมาตรฐาน โดยจะรีบดำเนินการตรวจสอบและแก้ไข และมอบหมายให้กองช่างเข้าไปสำรวจ และดำเนินการโดยเร่งด่วน
ที่ประชุม	รับทราบ
			๕.๔ ปัญหาการก่อสร้างโรงงานผลิตปูนสำเร็จรูป
นายณัทณพงศ์ อินทอง		ตามที่ หจก.นวไพศาลจันทบุรี ได้ดำเนินการก่อสร้างโรงงานผลิตปูน     (รองนายกเทศมนตรี) 	สำเร็จรูปในพื้นที่ หมู่ที่ ๑๐ ตำบลพลวง  อำเภอเขาคิชฌกูฏ  จังหวัดจันทบุรี  และ
การดำเนินงานยังไม่แล้วเสร็จ  แต่เนื่องจากได้ทราบข้อมูลจากหน่วยงานในพื้นที่ว่า หจก.ดังกล่าว จะมาดำเนินการต่อ จึงขอทราบข้อเท็จจริงจากเทศบาลอีกครั้ง
นายกเทศมนตรี	   		ขอแจ้งให้ที่ประชุมทราบเบื้องต้นว่า หจก.นวไพศาลจันทบุรี 
ได้ดำเนินการก่อสร้างโรงงานผลิตปูนสำเร็จรูป ในพื้นที่ หมู่ที่ ๑๐ ตำบลพลวง  อำเภอเขาคิชฌกูฏ  จังหวัดจันทบุรี เมื่อปี พ.ศ.๒๕๕๖ และการดำเนินงานยังไม่แล้วเสร็จ ซึ่งได้เริ่มต้นก่อสร้างแพล้นปูน แต่เนื่องจากเจ้าของอาคารไม่ได้รับใบอนุญาตจากเจ้าพนักงานท้องถิ่น ส่วนรายละเอียดมอบหมายให้ผู้อำนวยการกองช่าง ชี้แจงให้ที่ประชุมทราบ
นายภัทรเดช พวงแก้ว		เทศบาลตำบลพลวงได้มีคำสั่งให้ระงับการก่อสร้าง เนื่องจากในการยื่นขอ
(ผู้อำนวยการกองช่าง)	อนุญาตดังกล่าว แสดงเอกสารไม่ครบถ้วน ในส่วนของการแจ้งปิดประกาศการรับฟังความคิดเห็นของประชาชนในพื้นที่และในปัจจุบันผู้ขออนุญาตยังไม่ดำเนินการต่อแต่อย่างใด ซึ่งหากผู้ขออนุญาตจะดำเนินการต่อ จะต้องยื่นเอกสารประกอบ        ให้ครบถ้วนถูกต้องก่อน เทศบาลจึงจะพิจารณาออกใบอนุญาต	
ที่ประชุม		รับทราบ  
ประธาน			มีสมาชิกสภาเทศบาลหรือผู้เข้าร่วมการประชุมท่านใดจะเสนอเรื่องอื่นเพิ่มเติม
			หรือไม่
ที่ประชุม		ไม่มี
ประธาน	เมื่อที่ประชุมสภาเทศบาลไม่มีเรื่องอื่น ๆ ที่จะเสนอต่อที่ประชุม บัดนี้ หมดวาระการประชุมแล้ว ผมขอปิดการประชุมสภาเทศบาลตำบลพลวงแต่เพียงเท่านี้    และ
ขอขอบคุณสมาชิกสภาเทศบาล และผู้มีเกียรติทุกท่านที่เข้าร่วมประชุมในวันนี้ขอขอบคุณครับ

